num_pages: 220
description: В "Таралеж се жени" са събрани творбите за деца на писателката Яна Язова /1912-1974/. Те са писани в периода 1937-1943 г. и досега не са излизали в самостоятелно издание.Защо са били необходими цели десетилетия, за да се съберат детските й творби в подобен том и той да излезе чак сега - в чест на 100-годишнината от нейното рождение? Отговорът се крие в съдбата на авторката. През 30-те години на миналия век Яна Язова се налага като една от най-талантливите български писателки - поетеса, романистка, авторка на драма и на творби за деца. След 9 септември 1944 г. тя не желае да сътрудничи на новия режим, поради което нито е издавана, нито се е споменавало за нея.Днес тези творби със сигурност ще бъдат любопитни както за малките читатели, така и за възрастните, които дори и да са ги пропуснали навремето, ще ги оценят като достойна част от творчеството на Яна Язова. Писателското майсторство на Язова ненатрапчиво и увлекателно ще спечели на своя страна всяко дете и ще го подтикне да се потопи в приказния свят на литературата: свят, който изцяло е съхранил силата на внушението си.
language: Bulgarian
title: Таралеж се жени
publisher: Изток-Запад